**London Stadium** (predtým a tiež známy ako **Olympic Stadium** a **Stadium at Queen Elizabeth Olympic Park**) je viacúčelový štadión v Queen Elizabeth Olympic Park v londýnskej štvrti Stratford. Štadión bol postavený špeciálne pre letné olympijské hry 2012 a letné paralympijské hry v roku 2012 a slúžil ako dejisko atletických podujatí a ako miesto ich otváracieho a záverečného ceremoniálu. Po skončení olympiády bol zrekonštruovaný na viacúčelové použitie a teraz slúži predovšetkým ako domov futbalového klubu West Ham United, ktorý pôsobí v Premier League. 

S kapacitou 62 500 divákov je to štvrtý najväčší futbalový štadión v Anglicku.

História
--------

Príprava pozemku v okolí štadióna sa začala v polovici roku 2007. Výstavba sa oficiálne začala 22. mája 2008. Stavba štadióna bola dokončená v marci 2011, včas a za menej, ako bol rozpočet. Štadión usporiadal svoje prvé verejné podujatie v marci 2012 a slúžil ako cieľová čiara pre beh celebrít organizovaný spoločnosťou National Lottery.

S kapacitou 80 000 miest pre olympiádu a paralympiádu bol štadión po skončení hier v roku 2013 uzatvorený a znovu otvorený v júli 2016 s kapacitou 66 000 miest na sedenie. Kapacita pre futbal je obmedzená na 60 000 miest podľa podmienok prenájmu. West Ham má s vlastníkom štadiónu zmluvu o prenájme s platnosťou na 99 rokov.

Prestavba štadióna po skončení olympiády
----------------------------------------

Po podpisaní 99-ročného prenájmu štadiónu futbalovému klubu West Ham United v marci 2013 bola špeciálne zriadená E20 LLP - spoločná organizácia London Legacy Development Corporation a Newham Council, aby dohliadala na prestavbu na štadión UEFA 4. kategórie s kapacitou 66 000 divákov. V rámci prestavby sa plánovala na štadióne nová strecha, toalety, bufety a sklopné sedačky. West Ham prispel na práce, ktoré sa mali vykonať 15 miliónmi libier a Newham Council 40 miliónmi libier. Zvyšok zaplatil The London Legacy Development Corporation(LLDC) a britská vláda. Schválenie bolo udelené na inštaláciu nových sklopných sedačiek na všetkých tribúnach štadiónu a 84-metrovej priehľadnej strechy.

Čiernobiely dizajn sedadiel z olympiády bol nahradený bielym, modrým a bordovým dizajnom. Nový dizajn obsahuje meno West Hamu na tribúne East Kop a prekrížené kladivá na všetkých tribúnach na najnižších podlažiach.

V roku 2016 pokračovali práce na premene štadióna na domov West Hamu, pričom do haly štadióna boli pridané klubové farby a obrovské modely dresov s menami hráčov West Hamu, ktorí s Anglickom vyhrali Majstrovstvá sveta vo futbale 1966 - Bobby Moore, Sir Geoff Hurst a Martin Peters. Fanshop a kaviareň West Hamu bola otvorená 23. júna 2016. Vo februári 2019 bolo oznámené, že tribúna East Stand bude premenovaná na počesť Billyho Bondsa.

V marci 2020 otvoril West Ham na štadióne pre fanúšikov senzorickú miestnosť. Slúži fanúšikom (najmä deťom) so zmyslovými problémami, ktorí počas zápasov môžu pociťovať úzkosť a paniku z dôvodu hluku a množstva futbalového davu.

Dňa 6. apríla 2022 West Ham oznámil, že kapacita pre futbalové zápasy sa zvýši zo 60 000 na 62 500.

Dokumentárny film
-----------------

*Olympijský štadión v Londýne* je britský dokumentárny film z roku 2012 z produkcie National Geographic, ktorý opisoval výstavbu tohto štadióna.

Referencie
----------

1. ↑   *London Stadium* [online]. Queen Elizabeth Olympic Park, [cit. 2023-06-26]. Dostupné online. (po anglicky)
2. ↑   *London Stadium* [online]. West Ham United F.C. [cit. 2023-06-26]. Dostupné online. (po anglicky)
3. ↑   *London 2012 Olympics: Olympic Stadium completed 'on time and under budget'* [online]. www.telegraph.co.uk, [cit. 2023-06-26]. Dostupné online.
4. ↑   London 2012: Olympic Park runners finish race. *BBC News*, 2012-03-29. Dostupné online [cit. 2023-06-26]. (po anglicky)
5. ↑   *New Stadium capacity increased to 60,000 | West Ham United* [online]. web.archive.org, 2016-03-27, [cit. 2023-06-26]. Dostupné online. Archivované 2016-03-27 z originálu.
6. ↑  GRANT, Ethan. *West Ham Signs 99-Year Lease with London's Olympic Stadium* [online]. Bleacher Report, [cit. 2023-06-26]. Dostupné online. (po anglicky)
7. ↑   *Olympic Stadium’s future secured in historic deal between Mayor’s Legacy Corporation, Newham Council and West Ham United Football Club | London Legacy Development Corporation* [online]. web.archive.org, 2013-09-27, [cit. 2023-06-26]. Dostupné online. Archivované 2013-09-27 z originálu.
8. ↑   *Green light for Olympic Stadium makeover* [online]. The Independent, 2013-05-29, [cit. 2023-06-26]. Dostupné online. (po anglicky)
9. ↑   *Stadium conversion approved | WHU Olympic Stadium* [online]. web.archive.org, 2013-06-15, [cit. 2023-06-26]. Dostupné online. Archivované 2013-06-15 z originálu.
10. ↑   *Your Claret and Blue seats are coming! | West Ham United* [online]. web.archive.org, 2016-05-04, [cit. 2023-06-26]. Dostupné online. Archivované 2016-05-04 z originálu.
11. ↑   *New Stadium progress report | West Ham United* [online]. web.archive.org, 2016-06-30, [cit. 2023-06-26]. Dostupné online. Archivované 2016-06-30 z originálu.
12. ↑  LAWLESS, Matt. *Mark Noble proves yet again why he is West Ham's most loyal player* [online]. mirror, 2016-06-23, [cit. 2023-06-26]. Dostupné online. (po anglicky)
13. ↑   West Ham to name stand after Bonds. *BBC Sport*. Dostupné online [cit. 2023-06-26]. (po anglicky)
14. ↑   *West Ham United launches London Stadium Sensory Room | West Ham United F.C.* [online]. www.whufc.com, [cit. 2023-06-26]. Dostupné online. (po anglicky)
15. ↑   *Important supporter update – capacity increase, West Stand reconfiguration & 2022/23 ticketing | West Ham United F.C.* [online]. www.whufc.com, [cit. 2023-06-26]. Dostupné online. (po anglicky)
16. ↑   *Olympijský stadion v Londýně (2012)* [online]. [Cit. 2023-06-26]. Dostupné online. (po česky)

Zdroj
-----

*Tento článok je čiastočný alebo úplný preklad článku London Stadium na anglickej Wikipédii.*

|  |  |
| --- | --- |
| Portal | Futbalový portál |